‘n Taalkundige se raad vir 2012Kry jou grammatika in orde, en alle ander dinge sal regkom: Leef in die bedrywende vorm, nie die lydende nie: dink eerder oor wat jy láát gebeur, as wat mét jou gebeur of wat jy ander mense jou laat aandoen. Leef in die indikatief, nie die subjunktief nie: wees eerder besig met dinge soos hulle as met hoe hulle sou kon gewees het. Leef in die teenwoordige tyd: pak die voor die hand liggende take aan, sonder verlammende spyt oor die verlede tyd of verlammende vrees vir die toekomende tyd. Leef in die eerste persoon: kritiseer jouself eerder as om fout met ander te vind. Leef in die enkelvoud: heg meer waarde aan die goedkeuring deur jou eie gewete as aan die applous van die skare. As jy agterkom jy het ŉ fout begaan, korrigeer dit so gou en so goed as wat jy kan, en gaan voort: moenie oor die fout tob, of dieselfde fout oor en oor maak nie. As jy nie weet hoe verder nie, vra. En as jy ŉ werkwoord wil hê om te vervroeg, kán jy nie beter vaar nie as om die werkwoord liefhê te neem… in ál sy vorme. Oorspronklik gepubliseer in die boek Kwinksinnig: Taalskertse deur Johan Combrink met illustrasies deur Piet Grobler. Uitgewers: Tafelberg, 1998